section_heading: Stube i crkvica
paragraph_text: Unatoč njihovu imenu, Španjolske stube naručio je francuski diplomat Étienne Gueffier tražeći god. 1723. način da poveže Španjolski trg s crkvom na brijegu iznad njih koja je bila francusko vlasništvo. Stoljeće prije na trgu je bilo smješteno sjedište španjolskog veleposlanika pri Svetoj Stolici, pa otuda ime i stuba i trga koji se u 17. stoljeću čak smatrao španjolskim teritorijem. Dizajnirao ih je Francesco de Sanctis 1723. godine. Francuzi su izgradili same stube, s kojima se trg često poistovjećuje, ali i prekrasnu crkvicu Trinità dei Monti na vrhu brdašca, odakle se pruža prekrasan pogled na grad. Ispred crkve je obelisk u slavu Bezgrešnom začeću koji je nastao kao kompromis između Papinske države i Francuske, koja je htjela podići spomenik kralju Luju XIV. Postoji 137 stuba i posebno su lijepe u proljeće, kad su prepune cvijeća. Veći dio vremena prepune su ljudi.